stanford-oval/wikipedia huggingface dataset:
James Reveal

| James Reveal> Henkilötiedot |
| --- | --- |
Koko nimi:  James Lauritz Reveal
Syntynyt: 29. maaliskuuta 1941 Reno, Nevada, Yhdysvallat
Kuollut: 9. tammikuuta 2015 (73 vuotta) Ithaca, New York, Yhdysvallat
Arvonimi: FT, emeritusprofessori
Koulutus ja ura
Tutkimusalue:  kasvitiede
James Lauritz Reveal (29. maaliskuuta 1941 – 9. tammikuuta 2015) oli yhdysvaltalainen kasvitieteilijä.[lähde? ] Hänet tunnetaan etenkin työstään pumissien (Eriogonum) suvun parissa sekä hänen kehittämästään Revealin luokittelusta. Reveal oli myös Angiosperm Phylogeny Groupin jäsen sekä yksi APG II- ja APG III -luokittelujen tekijöistä.[lähde? ]
Reveal syntyi vuonna 1941 Renossa Nevadassa. Hänen äitinsä oli kirjastonhoitaja ja isä metsätieteilijä. Reveal valmistui filosofian tohtoriksi Brigham Youngin yliopistosta vuonna 1969. Samana vuonna hän meni töihin Marylandin yliopiston kasvitieteen tiedekuntaan. Vuosina 1979–1999 Reveal toimi Marylandin yliopiston Norton-Brownin herbaarion johtajana. Revealin toimiessa kokoelman johtajana Norton-Brownin herbaario oli yksi maailman suurimmista tatarkasvien Eriogonoideae-alaheimoa käsittelevistä kokoelmista. Tutkimuksissaan Reveal tutki etenkin läntisen Amerikan kasvillisuutta, erityisesti alueen uhanalaisia lajeja. Reveal tutki paljon myös Uuden maailman kasvitieteen historiaa sekä kasvitaksonomiaa, ja monet hänen tutkimuksistaan liittyivät Eriogonoideae-alaheimoon. Lisäksi Reveal kirjoitti paljon kasvitiedettä ja historiaa yhdisteleviä artikkeleita sekä kirjoja. Reveal jäi eläkkeelle Marylandin yliopistosta vuonna 1999, mutta toimi silti edelleen aktiivisesti kasvitieteen parissa. Kuollessaan Reveal oli Marylandin yliopiston emeritusprofessori, Cornellin yliopiston apulaisprofessori sekä New Yorkin kasvitieteellisen puutarhan kunniakuraattori.[lähde? ]
Kaiken kaikkiaan Reveal oli tuottelias kasvien kerääjä, artikkelien kirjoittaja sekä luennoitsija. Hän keräsi yhteensä yli 9 000 kasvinäytettä Pohjois- ja Väli-Amerikasta sekä Kiinasta, julkaisi yli 500 tieteellistä artikkelia sekä kävi puhumassa kutsuttuna puhujana yli sadassa eri tilaisuudessa. Uransa aikana Reveal löysi ja nimesi yli 50 kasvimuunnosta. Revealista käytetään tieteellisten nimien yhteydessä auktorilyhennettä Reveal.[lähde? ]
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:James L. Reveal
Inter FS

Inter Fútbol Sala (tunnetaan nimellä Inter Movistar Fútbol Sala tai Inter Movistar pääsponsori Movistarin mukaan) on vuonna 1977 perustettu futsalseura Alcalá de Henaresista, Espanjasta. Seuran kotikenttö on Pabellón Caja Madrid. Kaudella 2014-15 se pelaa Primera División de Futsalissa ja sen päävalmentaja on Jesús Velasco.
Historiaa

Seura perustettiin vuonna 1977 nimellä Hora XXV, ja se pelasi silloin vain hyväntekeväisyysotteluita. Vuonna 1979 se pelasi ensimmäistä kertaa maan futsal-liigassa nimellä Interviú Hora XXV. Seura on historiansa aikana voittanut yhdeksän kertaa, viimeksi kaudella 2013-14 Primera Divisiónin sekä kolmesti UEFA Futsal Cupin. Viimeksi seuran nimi muuttui vuonna 2008 Interviú Fadesasta Inter Movistariksi Movistarin tultua seuran pääsponsoriksi.
Historiaa > Seuran nimet

1977-1979: Hora XXV
1979-1981: Interviú Hora XXV
1981-1991: Interviú Lloyd's
1991-1996: Interviú Boomerang
1996-1999: Boomerang Interviú
1999-2000: Airtel Boomerang
2000-2002: Antena3 Boomerang
2002-2007: Boomerang Interviú
2007-2008: Interviú Fadesa
2008-    : Inter Movistar
Nykyinen joukkue

milloin?
1 (g)  Luis Amado
27 (g)  Jesús Herrero
25 (g)  Pablo Turrado
4 (f)  Lolo
14 (f)  Rafael
23 (f)  Carlos Ortiz
7 (a)  Pola
8 (a)  Mario Rivillos
10 (a)  Ricardinho
11 (a)  Rubén Orzáez
12 (a)  Borja
20 (a)  David Pazos
19 (p)  Cardinal
Nykyinen joukkue > Merkkien selitykset

(g) = goleiro
(f) = fixo
(a) = ala
(p) = pivot
Käännös suomeksi
Jalkapallo kesäolympialaisissa 1976

| Jalkapallo kesäolympialaisissa 1976 |
| --- | --- |
Joukkueet:  13
Isäntämaa:   Kanada
Ajankohta:  18. heinäkuuta -   23. heinäkuuta
 
Mitalistit
–  Kulta:   Itä-Saksa
–  Hopea:   Puola
–  Pronssi:   Neuvostoliitto
 
Maalintekijä:   Andrzej Szarmach (6)
  ← 1972 1980 →
Montrealin olympialaisten jalkapalloturnaukseen selviytyi 16 maata, mutta Nigeria, Ghana ja Sambia luopuivat turnauksesta juuri ennen olympialaisia osana yleisafrikkalaista olympiaboikottia, joka koski Uuden-Seelannin osallistumista olympiakisoihin. Uuden-Seelannin rugbymaajoukkue oli järjestänyt kesäkiertueen Etelä-Afrikkaan huolimatta Soweton joukkomurhasta kesäkuussa 1976.
Aiemmin Uruguay oli luopunut osanotostaan ja sen tilalle otettiin Kuuba, Argentiinan kieltäydyttyä osallistumasta.
Kisoihin osallistui lopulta 13 joukkuetta, jotka jaettiin neljään alkulohkoon, joiden kaksi parasta jatkoivat otteluita olympiavoitosta. Olympialaisten jalkapalloa hallitsivat totuttuun tapaan Itä-Euroopan maat. Turnauksen voitti Itä-Saksa, Puola saavutti hopeaa ja Neuvostoliitto pronssia.
Karsinnat

Vuoden 1976 olympialaisten jalkapalloturnaukseen selviytyi karsintojen kautta 14 maata. Isäntämaa Kanada ja hallitseva olympiavoittaja Puola pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3. Kaikki Afrikan karsinnoista selviytyneet maat, Ghana, Nigeria ja Sambia, luopuivat turnauksesta.
| 0 | 1 | 2 | 3 |
| --- | --- | --- | --- |
|  Lohko 1  Brasilia   Espanja   Itä-Saksa  |  Lohko 2  Guatemala   Israel   Meksiko   Ranska  |  Lohko 3  Iran   Kuuba   Puola  |  Lohko 4  Kanada   Neuvostoliitto   Pohjois-Korea  |
Alkulohkot > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Brasilia  | 2 |  1  |  1  |  0  |  2  |  1  | +1 | 3 |
|  Itä-Saksa  | 2 |  1  |  1  |  0  |  1  |  0  | +1 | 3 |
|  Espanja  | 2 |  0  |  0  |  2  |  1  |  3  | -2 | 0 |
Alkulohkot > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Ranska  | 3 |  2  |  1  |  0  |  9  |  3  | +6 | 5 |
|  Israel  | 3 |  0  |  3  |  0  |  3  |  3  | 0 | 3 |
|  Guatemala  | 3 |  0  |  2  |  1  |  2  |  5  | -3 | 2 |
|  Meksiko  | 3 |  0  |  2  |  1  |  4  |  7  | -3 | 2 |
Alkulohkot > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Puola  | 2 |  1  |  1  |  0  |  3  |  2  | +1 | 3 |
|  Iran  | 2 |  1  |  0  |  1  |  3  |  3  | 0 | 2 |
|  Kuuba  | 2 |  0  |  1  |  1  |  0  |  1  | -1 | 1 |
Alkulohkot > Lohko D

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Neuvostoliitto  | 2 |  2  |  0  |  0  |  5  |  1  | +4 | 4 |
|  Pohjois-Korea  | 2 |  1  |  0  |  1  |  3  |  4  | -1 | 2 |
|  Kanada  | 2 |  0  |  0  |  2  |  2  |  5  | -3 | 0 |
Maalintekijät

Kisojen maalikuninkuuden voitti Puolan Andrzej Szarmach kuudella osumallaan.
Andrzej Szarmach
Hans-Jürgen Dörner
Michel Platini
Víctor Rangel
Grzegorz Lato
Vladimir Onischenko
| 0 | 1 | 2 |
| --- | --- | --- |
|   Jarbas   Jimmy Douglas  |   Jean-Marc Schaer   Loïc Amisse  |   Vicky Peretz   Viktor Kolotov  |
| 0 | 1 | 2 |
| --- | --- | --- |
|   Chico Fraga   Erivelto   Júnior   Rosemiro   Hans-Jürgen Riediger   Hartmut Schade   Lothar Kurbjuweit   Martin Hoffmann   Reinhard Häfner   Wolfram Löwe   Bruno Baronchelli  |   Francisco Rubio   Marco Fion   Ali Parvin   Gholam Hossein Mazloumi   Hassan Rowshan   Parvis Ghelichkhani   Itzhak Shum   Yaron Oz   Hugo Sánchez   An Se-Uk   Hong Song-Nam  |   Antoni Szymanowski   Kazimierz Deyna   Aleksandr Minayev   Leonid Nazarenko   Oleg Blokhin   Viktor Zvyagintsev   Vladimir Veremeev   Santiago Idígoras  |
Eduardo Rergis
Jaana Strandman

| Jaana Strandman> Kansanedustaja |
| --- | --- |
 5.4.2023–  
Ryhmä/puolue:  Perussuomalaisten eduskuntaryhmä
Vaalipiiri:  Kaakkois-Suomen vaalipiiri
Henkilötiedot
Syntynyt: 22. kesäkuuta 1972 (ikä 52)
Tiedot
Puolue:  Perussuomalaiset
Muut puolueet:  Keskusta Kokoomus
Aiheesta muualla
www.jaanastrandman.com
Jaana Strandman (s. 22. kesäkuuta 1972) on suomalainen perussuomalainen poliitikko ja kansanedustaja. Hän on Mikkelin kaupunginvaltuuston, aluehallituksen, aluevaltuuston sekä maakuntahallituksen jäsen. Siviiliammatiltaan Strandman on erityisopettaja ja koulutukseltaan kasvatustieteen maisteri. Hän on toiminut ukrainalaisille suomen kielen opettajana ja on muun muassa ohjannut ryhmäliikuntatunteja. Hänellä on yksi aikuinen lapsi. Strandman valittiin eduskuntaan vuoden 2023 eduskuntavaaleissa.
Poliittinen toiminta

Strandman oli pitkään keskustassa. Hänet valittiin keskustan ehdokaslistalta Mikkelin valtuuston jäseneksi vuoden 2008 kuntavaaleissa ja uudelleen vuoden 2012 kuntavaaleissa.
Vuoden 2017 kuntavaaleihin Strandman osallistui jälleen keskustan ehdokkaana ja putosi valtuutetusta varavaltuutetuksi.
Hän on myös ollut Kokoomuksen jäsen toimien mm. yhdistyksen varapuheenjohtajana Pertunmaalla.
Intracoastal Waterway

Gulf Intracoastal Waterway (GIWW) risteää Bayou Perotin kanssa New Orleansin lähellä
Intracoastal Waterwaytä Pamlicon piirikunnassa Pohjois-Carolinassa. Hobuckenin silta ylittää vesiväylän.
Intracoastal Waterway on 4 800 km pitkä vapaa-ajan ja kaupallisen liikenteen käyttöön tarkoitettu vesiväylä Atlantin valtameren ja Meksikonlahden rannikolla Yhdysvalloissa. Osa siitä on luontaisia vesiteitä, kuten lahdelmia, suolaisia jokia, lahtia ja salmia, mutta siinä on myös kanavia.
Yhdysvaltain kongressi päätti Intracoastal Waterwayn rakentamisesta 1919. Sitä ylläpitää United States Army Corps of Engineers.
Luonnolliset vesitiet

Seuraavat luonnolliset vesitiet kuuluvat Intracoastal Waterwayhin:
Albemarle Sound
Apalachicola Bay
Barnegat Bay
Biscayne Bay
Buzzards Bay
Cape Cod Bay
Casco Bay
Charlotte Harbor
Chesapeake Bay
Delawarenlahti
East River
Galveston Bay
Mainenlahti
Halifax River
Laguna Madre
Mississippi Sound
Mobile Bay
Mosquito Lagoon
Indian River Lagoon
Long Island Sound
Pamlico Sound
Santa Rosa Sound
Tampa Bay
Kanavat

Cape Cod Canal
Chesapeake and Delaware Ship Canal
Chesapeake and Albemarle Canal
Dismal Swamp Canal
Cape May Canal
Delaware and Raritan Canal-no longer operational or part of the Intracoastal Waterway
Point Pleasant Canal
Aiheesta muualla

Wikimedia Commonsissa on kuvia tai muita tiedostoja aiheesta .
US Army Corps of Engineers - Atlantic Intracoastal Waterway information site (Arkistoitu – Internet Archive)
Atlantic Intracoastal Waterway Association
Gulf Intracoastal Canal Association
Gulf Intracoastal Waterway at Handbook of Texas
Intracoastal Waterway, Encyclopædia Britannica
International Women of Courage -palkinto

| International Women of Courage -palkinto |
| --- | --- |
 Yhdeksän kymmenestä vuoden 2018 palkitusta.
Palkinnon antaja:  Yhdysvaltain ulkoministeriö
Maa:  Yhdysvallat
Ensimmäinen palkinto:  2007
Virallinen internet-sivu
International Women of Courage -palkinto on Yhdysvaltain ulkoministeriön vuosittain jakama palkinto, jonka tarkoituksena on palkita naisia, jotka ovat tehneet merkittävää työtä naisten puolesta. Ulkoministeriö valitsee palkitut heidän toimistaan ihmisoikeuksien, sukupuolten tasa-arvon ja yhteiskunnan kehittämisen puolesta. Palkinnon perusti vuonna 2007 ulkoministeri Condoleezza Rice, ja se jaettiin ensimmäisen kerran samana vuonna kansainvälisenä naistenpäivänä.
Yhdysvaltain-suurlähetystöt ja eri kansalaisjärjestöt voivat ehdottaa palkinnon saajia. Jokainen lähetystö voi ehdottaa yhtä naista asemamaastaan. Ulkoministeriön vanhemmat virkamiehet valitsevat  ehdokkaista voittajat.
Interahamwe

Järjestön lippu
Interahamwe (virallisesti Interahamwe za MRND) oli ruandalainen hutujen nuorisojärjestö, joka tunnetaan parhaiten Ruandan kansanmurhaan (1994) aktiivisesti osallistuneena puolisotilaallisena hutumiliisinä. Interahamwe oli muodostettu 1960-luvulla Kansallistasavaltainen liike demokratian ja kehityksen puolesta-hutupuolueen (Mouvement républicain national pour la démocratie et le développement, MRND) maaseudun työpalveluvelvoiteryhmistä ja 1980-luvulla Interahamwesta tehtiin MRND:n nuorisojärjestö. Vuonna 1990 Ruandan isänmaallisen rintaman (RPF) hyökättyä Ruandaan Interhamwe aseistettiin, jolloin siitä tuli yksi keskeisimmistä tutseihin kohdistuneen kansanmurhan suunnittelijoista ja toteuttajista.
On todettu monesti, että ilman Interahamwea ja pienempää Liittouma tasavallan puolustuksen puolesta -puolueen (Coalition pour la Défense de la République, CDR) sotilaallista ryhmää Impuzamugambia ehkä jopa miljoonan ihmisen hengen vaatinutta kansanmurhaa ei olisi pystytty toteuttamaan niin nopeasti ja tehokkaasti. Interahamwen liikkuvat ja "lentävät" kuolemanpartiot pystyivät tappamaan peräti tuhat ihmistä 20 minuutissa ja kansanmurhan huippuaikoina luultavasti vielä enemmän ja nopeammin.
Heinäkuussa 1994 Interahamwe pakeni maasta kolmen miljoonan hutun mukana Zaireen (nyk. Kongon demokraattinen tasavalta), jonka itäosista se operoi tutseja ja Ruandan uuden hallituksen joukkoja vastaan. 1996 Ruanda  hyökkäsi Interahamwea ja muita hutukapinallisia vastaan Itä-Kongossa aloittaen ensimmäisen Kongon sodan. 2003 Ruanda syytti Ugandaa Interahamwen tukemisesta. Interahamwe ei ole enää organisoitu järjestö, vaan sen nimellä tarkoitetaan kaikkia yksittäisiä hutujen kapinallis- ja rikollisryhmiä. Vanhat alkuperäiset Interahamwen johtajat ovat painottaneetkin oikeudenkäynneissään, ettei sillä, mitä nykyään kutsutaan Interahamweksi, ole mitään tekemistä alkuperäisen Interahamwe za MRND-järjestön kanssa.
Nimi

"Interahamwe" voidaan suomentaa virkkeillä "Ne, jotka työskentelevät yhdessä", Ne, jotka hyökkäävät yhdessä" ja "Ne, jotka taistelevat yhdessä". Näistä edeltävistä suomennoksista ensimmäinen on lähimpänä todellista merkitystä. Nimen alkuosa "Intera" on johdettu työskentelyä tarkoittavasta verbistä "gutera". Loppuosa "hamwe" taas tarkoittaa "yhdessä" ja liittyy "yhtä" tarkoittavaan sanaan "rimwe". Nimen alulla "Intera" ei ole mitään tekemistä  indoeurooppalaisten kielten "inter"-prefiksillä, joten kirjoitusasu "Interhamwe" ei ole oikein.
Työskentely viittasi Interahamwen juuriin eli nuorten työpalveluvelvoiteryhmiin 1960-luvulla, mutta kansanmurhan aikana työlle tuli tutsien ja maltillisten hutujen tappamista tarkoittava merkitys. Ruandalaisessa merkityksessä työ oli viidakkoveitsien ja kirveiden käyttöä, joten näillä aseilla tutsien tappaminen oli siis hallitukselle, armeijalle ja Interahamwelle työntekoa. Esimerkiksi Gaseken ja Giciyen kuntien johtajat tekivät tutsien tappamisesta kunnallisen työvelvollisuuden. Paikallisviranomaisten sanonnoista "pensaan raivaaminen" ja "rikkaruohojen juurien kitkeminen" edeltävä tarkoitti tutsien tappamista ja jälkimmäinen tutsinaisten ja- lasten tappamista, joten nimen "Interahamwe" työn tekemistä tarkoittavalla osalla oli tämäkin merkityksensä.
Nimitystä Interahamwe oli käytetty usein yleensä vain poliittisten puolueiden ja järjestöjen henkilöistä, jotka tekivät jotakin. Itse nimi "Interahamwe" on otettu eräästä suositusta 1960-luvun isänmaallisesta laulusta.
Isko (nimi)

| Isko |
| --- | --- |
Nimipäivä:   
– suomenkielinen:  19. joulukuuta
– ruotsinkielinen:  –
– ortodoksinen:  14. toukokuuta
Muunnelmia:  Iisak, Iisakki, Iikka, Iiro
Vastineita eri kielissä:  Isaak, Isaac
Nimen alkuperä:  Isak
Infobox OKNimi-testi OK: 
Isko on suomalainen miehen etunimi. Se on länsisuomalainen muoto nimestä Isak, joka merkitsee suomeksi 'hän nauraa'. Iskolla on Suomessa nimipäivä 19. joulukuuta. Nimipäivästä huolimatta Isko on jäänyt todella harvinaiseksi nimeksi.
Suomalaiset Isko-nimiset henkilöt syntymävuosittain

Vuoden 2019 loppuun mennessä nimi Isko on annettu Suomessa noin 100 henkilölle. Eri vuosikymmeninä syntyneitä Iskoja on seuraavat määrät:
| --- | --- |
–1899: alle 10
1900–19: 7
1920–39: 12
1940–59: 21
1960–79: 33
1980–99: 9
2000–09: alle 10
2010–19: 10
Tunnettuja Iskoja

Isko Aaltonen, Honey Aaltonen (1960–2022), rumpali, säveltäjä, sanoittaja, radiotoimittaja ja kirjailija
Isko Korpela (1907–1990), pikaluistelija ja metsänhoitaja
Imperatiivi

| Imperatiivi |
| --- | --- |
Ilmaisee:  käskyä tai kehotusta
Suomen kielessä
Persoonat:  yksikön 2. persoona (sinä) yksikön 3. persoona (hän)  monikon 1. persoona (me) monikon 2. persoona (te)  monikon 3. persoona (he) passiivi
Aikamuodot:  preesens  perfekti 
Esimerkki:  Kävele! Lähtekäämme.
Tapaluokat suomen kielessä
 Indikatiivi Konditionaali Imperatiivi Potentiaali 
Imperatiivi eli käskytapa on verbin tapaluokka, joka ilmaisee käskyä tai kehotusta. Esimerkiksi kävele!
Aito käsky- tai kehotustehtävä imperatiivilla voi oikeastaan olla vain yksikön ja monikon toisessa persoonassa (kävele! kävelkää!) sekä mahdollisesti monikon ensimmäisessä persoonassa (kävelkäämme!). Joissain kielissä kolmansien persoonien käskymuodot (kävelköön! kävelkööt!) ilmaistaan toisenlaisilla rakenteilla, tai niitä ei joissain kielioppitraditioissa nimitetä imperatiiveiksi vaan esimerkiksi optatiiveiksi.
Imperatiivi eri kielissä > Suomi

Suomessa imperatiivi taipuu kaikissa muissa persoonamuodoissa paitsi yksikön ensimmäisessä persoonassa. Se on kuitenkin olemassa (esim. kävelkääni/kävelkäämi), mutta se on vanhahtavaa ylätyyliä, sitä käytetään erittäin harvoin eikä sitä yleensä merkitä kielioppikirjoihin. Aikamuodoista imperatiivi taipuu vain preesensissä, niin sanotuissa jussiivirakenteissa harvoin myös perfektissä.
Yksikön toisessa persoonassa imperatiivilla ei ole päätettä, vaan se on muodoltaan samanlainen kuin  indikatiivin preesensin vartalo ilman persoonapäätettä. Sen loppuun liittyy rajakahdennus, eli seuraavan sanan alkukonsonantti kahdentuu, mitä kuitenkaan ei kirjoituksessa merkitä.  Kahdennus on peräisin vanhasta toisen persoonan päätteestä -k, esim. tulek, joka nykykielessä korvautuu jäännöslopukkeella. Muoto esiintyy kuitenkin eräissä murteissa edelleenkin. Kieltomuoto muodostetaan lisäämällä tämän eteen sana ”älä”.
Muissa persoonissa imperatiivin päätteet ovat:
Yksikön kolmannessa -koon tai -köön
Monikon ensimmäisessä -kaamme tai -käämme
Monikon toisessa -kaa tai -kää (runokielessä joskus -kaatte tai käätte)
Monikon kolmannessa -koot tai -kööt
passiivissa -takoon tai -täköön.
Kielteiset muodot muodostetaan lisäämällä kaikki nämä päätteet kieltoverbivartaloon ”äl-” sekä pääverbiin pääte ”-ko” tai ”-kö”.
Imperatiivin monikon ensimmäinen persoona (kävelkäämme) esiintyy nykykielessä lähinnä kirjallisissa ylätyylisissä kehotuksissa. Etenkin puhekielessä se korvataan useissa suomen murteissa passiivin indikatiivin preesensmuodolla (kävellään).
Kolmannessa persoonassa sekä passiivissa imperatiivi ilmaisee tavallisimmin suostumusta tai myöntymistä (”tulkoon vain”, ”olkoon menneeksi”) tai myös toivotusta (”eläköön”) ei suoranaista käskyä. Määräyksen merkityksessä sitä on kuitenkin käytetty varsinkin vanhemmissa lakiteksteissä, mutta nyttemmin se on yleensä korvattu muodolla ”on tehtävä”.
Passiivin imperatiivi voidaan tulkita eri tavalla käskevämmäksi kuin kolmannen persoonan aktiivin imperatiivit. Esimerkiksi Disneyn elokuvan Liisa Ihmemaassa suomennoksessa oleva kuningattaren huuto ”Hänet mestattakoon!” voidaan tulkita käskyksi.
Käskylauseesta voi muodostaa enemmän kehottavan lisäämällä verbin perään liitepartikkelin -pa/-pä. Kohteliaassa puheessa imperatiivi korvataan usein muilla ilmaisuilla, esimerkiksi ”voisitteko tehdä...”
Imperatiiviin lisätään usein huutomerkki irrallisissa yhteyksissä korostamaan verbimuodon käskynomaisuutta.
Imperatiivi eri kielissä > Ruotsi

Ruotsissa on yksi imperatiivimuoto, joka merkitsee sekä yksikön että monikon toista persoonaa. (Vanhassa ruotsissa joskus myös yksikön 3. persoonaa) Se on useimmilla verbeillä infinitiivin kaltainen (titta!, gå!), joillakin verbeillä kuitenkin infinitiivin loppu-a jätetään pois (esimerkiksi: läs!, kom!) Ruotsinkielessä on myös Låt-verbin avulla muodostettava imperatiivimuoto. Sillä voidaan muodostaa kaikki persoonat järjestyksellä Låt + objekti (+ kieltosana) + verbin perusmuoto (esimerkiksi: Låt oss inte gå! = Älkäämme lähtekö!)
Imperatiivi eri kielissä > Englanti

Englannissa imperatiivi on kaikilla verbeillä infinitiivin kaltainen, mutta ilman to -partikkelia. Sama muoto merkitsee sekä yksikön että monikon toista persoonaa.  Sitä voidaan käyttää myös yksikön kolmannessa persoonassa, jossa tällöin ei ole päätettä '-s'.  Kolmannessa persoonassa se on kuitenkin vanhahtava ja esiintyy etupäässä runokielessä sekä eräissä vakiintuneissa toivotuksissa kuten "long live".
Monikon ensimmäisen persoonan imperatiivimuotoa vastaa englannissa rakenne "let us" tai lyhennettynä "let's" lisättynä verbin infinitiivimuodon eteen. Let-muodolla voidaan tehdä kaikkiin persooniin imperatiivi. (LET + akkusatiivi + perusmuoto)
Imperatiivi eri kielissä > Ranska

Ranskassa imperatiivi esiintyy yksikön toisessa sekä monikon ensimmäisessä ja toisessa persoonassa. Imperatiivi on muutoin samankaltainen kuin vastaavat persoonamuodot indikatiivin preesensissä, paitsi että subjektina olevat persoonapronominit jätetään pois, samoin I konjugaation (-er -päätteisillä) verbeillä myös yksikön toisen persoonan ääntymätön pääte -s.  Esimerkiksi: tu écoutes = kuuntelet, écoute = kuuntele, vous écoutez = te kuuntelette, écoutez = kuunnelkaa.  Muutamilla harvoilla epäsäännöllisillä verbeillä imperatiivi on kuitenkin subjunktiivin kaltainen.
Imperatiivi eri kielissä > Saksa

Saksassa imperatiivia käytetään yksikön toisessa, monikon toisessa, yksikön tetittelymuodossa ja monikon ensimmäisessä persoonassa. Yksikön toinen persoona päättyy e:hen (töte), mutta monilla verbeillä e jää pois ainakin arkikielessä. Monikon toinen persoona päättyy t-kirjaimeen aina tavalla tai toisella (tötet). Teitittelymuoto ja monikon ensimmäinen persoona muodostetaan rakenteella perusmuoto + vastaava persoonapronomini (töten sie & töten wir).
Aiheesta muualla

Suomen kielen verbien taivutuskaava (Arkistoitu – Internet Archive) Henri Heinosen tekemä verbien taivutuskaava
Jezebel (kappale)

|  Jezebel |
| --- | --- |

Kappaleen tiedot
Esittäjä(t):  The Rasmus
Levy-yhtiö:  Playground Music
Kesto:  3:10
Tyylilaji:  vaihtoehtorock
Julkaistu:  17. tammikuuta 2022
Tekijä(t):  Desmond Child Lauri Ylönen
Tuottaja(t):  Desmond Child
Euroviisutiedot
Vuosi:  2022
Maa:  Suomi
Kieli:  englanti
Sijoitus:  21.
Pisteet:  38
Sijoitus semifinaalissa:  7.
Pisteet semifinaalissa:  162
Video:  videolinkki
Aikajärjestys
 ◄ ”Dark Side” (2021) 
 ”Cha cha cha” (2023) ► 
Jezebel on suomalaisen rockyhtye The Rasmuksen kappale, joka edusti Suomea Euroviisuissa Torinossa 2022. Kappale ja sen lyriikkavideo julkaistiin aluksi 17. tammikuuta, ja se voitti 26. helmikuuta pidetyn Uuden Musiikin Kilpailun 2022. ”Jezebel” selvisi jatkoon Euroviisujen toisesta semifinaalista ja sijoittui lopulta finaalissa 38 pisteellä sijalle 21.
Kappaleen ovat kirjoittaneet yhtyeen laulaja Lauri Ylönen sekä yhdysvaltalainen Desmond Child, joka myös vastaa kappaleen tuotannosta. Kappale on The Rasmuksen ensimmäinen julkaisu sen jälkeen kun perustajajäsen ja kitaristi Pauli Rantasalmi jätti yhtyeen. Hänet korvaa Tiktakista tunnettu Emilia ”Emppu” Suhonen. Yhtyeen mukaan kappale on omistettu vahvoille ja itsenäisille naisille, jotka kulkevat omia polkujaan.
”Jezebel” debytoi Suomen virallisen listan neljännellä sijalla. Voitettuaan UMK:n se nousi radiosoittolistan kärkeen viikolla 9.